**לפני מסך ההמלצה -**

**הורים יקרים שלום רב !!!**  
הייתה לי הזכות למול את בנכם, בשעה טובה ובמזל טוב זכיתם לקיים את אחת המצוות הגדולות, המצווה ששומרת על עם ישראל, המצווה שמחזקת ומסמלת את הברית בינינו לבין בורא עולם.  
אנו משתדלים לקיים ברית מרגשת ושמחה על מנת לחבר את עם ישראל למצווה שנצטווינו בהר סיני, ובכלל למצוות,  
אנא כתבו מספר מילים המסכמות את מהלך טקס הברית על מנת לעודד ולחזק הורים נוספים לקיום המצווה בכלל, ואיתנו בפרט.  
  
**תודה, המוהל גבריאל מלול שליט"א**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בס"ד

**ברית מילה... טובה.**

**למה עושים ברית מילה ? מה זה כולל ? מה חותכים ? כמה זמן לוקחת החלמה ועוד..?**

אמא יקרה, הנה הגיע הרגע המיוחל לו חיכית המון זמן, ובוודאי מרגע שגילית שאת בהריון, כל רגע ורגע של התפתחות התינוק בבטנך, ועד לרגע הלידה עצמו. ועכשיו, הדבר הראשון שאת צריכה להתמודד איתו כאמא יהודיה היא השאלה : למי אמסור את בני לביצוע מצוות ברית המילה ? שאלה לכאורה לא קלה, אבל בהתבוננות קטנה נראה שכדאי ונכון להשקיע מחשבה. הילד בגיל שמונה ימים, ממש פעוט, והפעולה שצריכה להיעשות בו נשמעת קצת "מפחידה" משהו. ובדיוק לצורך זה אני כותב את שורות המאמר הזה, בכדי בעצם להסביר מה כולל התהליך, מהשלב המקדים ועד לריפוי מוחלט. באופן הזה, תוכלי כאמא לנהל דיון מקצועי ונכון כשאת באה לבחור את המוהל לבצע את טקס ברית המילה.

**ראשית אני חייב לחזור 5000 שנה אחורה להבין מאיפוא הכל התחיל....**

כידוע, השם ציווה בתורה הקדושה למול את הבנים שנולדים, **מקורות בתורה : "ביום השמיני ימול בשר ערלתו...", "הימול לכם כל זכר..."**. ואמנם אם נשאל... טוב כתוב, אבל למה ? מה הסיבה ? צריך לדעת שלא כל מצווה ניתנת להבנה מדוע... ישנם הרבה מצוות שאינן ברות הסבר המתקבל על הדעת. ואולי זה דומה לרופא שכותב רצפט לאדם שזקוק לרפואה, והפציינט לא מבין מהם מילות הג'יבריש שכתב הרופא בשפה המדיצינית, אבל לא מצאנו מי שיתעקש שהרופא יסביר לו מהי מהות התרופה ?! מהי מהות המחלה בעגה הרפואית... כי פשוט לא נבין, כי לא למדנו שבע שנות רפואה באוניברסיטה והוא כן. אז ברור שישנם דברים שהינם בגדר נסתרים, ובייחוד אצל אצל בורא העולם שברא אותנו. שהרי בהתבוננות קלה בטבע, אנו לא מצליחים להבין כיצד נמלה נושאת פי 100 יותר ממשקלה... מהיכן הכח האדיר והבלתי טבעי לכאורה ? וכן, מה מניע את הציפורים לחצות ימים ונהרות של אלפי קילומטרים בכדי להגיע לעמק החולה ? ועוד הרבה שאלות בחלל האוויר. אבל אני ער לעובדה שנמלה והחסידה לא מעניינת אתכם כמו שתינוקכם מעניין, אבל אני מקווה שהרעיון הבסיסי הובן.

אז איך נבין לעומק את ציווי ברית המילה שנראה מאוד לא מובן, אבל ניתן ע"י בורא עולם ? נראה לא מובן בלשון המעטה...

אז ראשית חזקה על עם ישראל, ובראשו אברהם אבינו שלפני 5000 שנה הכיר את בורא עולם והתחקה אחר מהותו בעולם הגשמי והרוחני, הכיר דתות שונות שמהם היו שמקריבים את בניהם לאלילים ועוד... אבל אחר שהבין והכיר את בורא העולם האמיתי, הקב"ה, קיים את מצוות המילה בגיל 99 בשמחה.....[כך כתוב בתלמוד] ומאז, כל הדורות קיבלו את המצווה ועשו אותה במסירות נפש ממש, ובמיוחד "**בשמחה**", כמו שאומרים בטקס הברית "**שש אנכי על אמרתך...**" כלומר אני שמח על המצווה שנתת לי. זהו בעצם המקור למצווה, והמקיים הראשון שלה [דרך אגב, עד יומנו אנו, 5000 שנה אחרי, עדיין מקיימים המוסלמים את ברית המילה, וגם בגילאי 10 ויותר מאוחר, וזה כיוון שאביהם שלהם שהיה ישמעאל בנו של אברהם אבינו גם נימול בגיל 13 בזמנו, ומאז הם מקיימים את הדבר, ובוודאי צריך לדעת שברית המילה שלהם אינו נקרא ברית מילה כיוון שאינם עושים את כל החלקים של הברית כגון : פריעה, וכבר למדנו בגמרא ש : "**מל ולא פרע...לא מל**", ללא פריעה זה לא מילה, אז הם לא כמונו ממש... אבל הרעיון הובן.. שבערך שליש מהעולם מקיים מכח שלשלת הדורות פעולה מעין זו מכח הסבא העתיק שלהם ישמעאל... בנו של אברהם אבינו ע"ה. ]

ואמנם, בכדי שלא נישאר סתומים ולא מבינים כלל בעניין, יש לומר שקיימים הסברים שונים לברית המילה, ורובם של ההסברים קשורים לעולם רוחני גבוה מאוד, ונסתר ומכונה "**קבלה**". שבסיס הסברו הוא הסרת עור מיותר "לכאורה", שמצוי על גיד התינוק ומהווה מין סתימה ענקית להשפעות רוחניות, שמיועדות דווקא לעם ישראל לאחר שנבחרנו לכך. ואחרי שהסרנו אותו, פתאום נתגלתה עטרת הברית במלא תפארתה באופן היותר נכון רוחנית, וככה נוכל להיות חלק משלשלת קבלה של עם ישראל. [ההסבר קצר כיוון שבכדי להבין עוד עומק צריך לקבל יסודות בתורת הקבלה מה רומז הגיד עצמו, מה רומז חלק העטרה, מהי פעולת ההפשלה של עור הפריעה... מה מהות פעולת שאיבת הדם.. וכו'.. למעוניינים ממש ויש להם יסודות בקבלה, ניתן להיפגש עמי ולרדת לסוד הדברים עד היכן שניתן בע"ה] .

כמובן שגם ברמה הרפואית ניתן לזהות שזו פעולה שמסלקת המון גורמים אפשריים למחלות זיהומיות שיכולות להיווצר עקב טינוף ולכלוך שמתרכז באזור עור הערלה שרוב הזמן צובר לכלוך וזיהום אצל הלא מהולים [ניתן לקרוא מאמרים רפואיים להבנה נוספת, והאמינו לי, רוב בני האדם לא למדו וקראו, וחבל, כי אחרי מאמר אחד כזה שמדבר על הסכנות והמחלות שנגרמות כתוצאה מחוסר מילה, והישארות עם עור הערלה, תרצו למול את התינוק ביום הראשון... לא בשמיני.. ובלי הסברים נוספים.]

טוב, עכשיו לעצם ההסבר שהבטחתי. השלב הראשון אחרי לידה, הוא כמובן בדיקה [לא מצוי אצל כל המוהלים, מסיבותיהם שלהם...], שכוללת בדיקת צהבת [כאן המקום לומר, שצהבת ילודים הוא הניסוח היותר נכון, כיוון שצהבת מכונה בעגה הרפואית "הפטיטיס", הנגרמת כתוצאה מבעיה חמורה בכבד חלילה, שאין המקום לפרטה. בו בזמן שסוג הצהבהבות שנראה אצל התינוקות נובעת מאי בשלות זמנית של הכבד אצל התינוק ולכן סינון לא מספק של חומר הבילירובין, וממילא ניבט בעור ובעיני התינוק וגורם לחולשה וכו'. יש עוד אחוז נמוך עד זניח לסיבות אחרות] **כדאי שרמת הצהבת תעמוד על לא יותר מ 12** - זוהי המלצת הרבנות בשיתוף הרפואה, יתכן שמוהל/רופא יורה שגם ב 13 וכו' למול, אך זה כבר עניין פרטי שכל מקרה צריך לדון לגופו. ישנם דרכים רבות ובדוקות להורדת הצהבת במהירות, בכדי שהתינוק יהיה נימול דווקא ביום השמיני. [ניתן לקרוא מאמר : "**עצות בדוקות להורדת צהבת ילודים**"].

אבל לא רק.. ישנם עוד בדיקות שאני מכנה, בדיקות "**סיבולת**", המאפשרות לאשש חוסן אצל הרך המוכן לברית עצמה. בבדיקות האלו ניתן לזהות גם חולשות פנימיות שלא ניבטות החוצה כגון בעיות לבביות, שריריות, רגשיות וכו'. הבדיקות יתבצעו ע"י בדרך כלל ביום הרביעי ללידה.

ועכשיו למילה עצמה : מטרת הברית הינה להסיר חלק עור הערלה שנמצא ומכסה את העטרה של הברית, הפעולה תיעשה ראשית ע"י חישוב נכון של כמות העור שצריך להסיר, בכדי לא להגזים, ולא להשאיר מה שלא צריך, וזאת ע"י תפיסה נכונה של העור, החזקה נכונה, והכנסת מגן המיוחד להגנה על הגיד עצמו. בד"כ החריץ שעליו יש להקפיד הוא 0.6, וזה בכדי שלא יווצר נמק חלילה או כאב מיותר. לאחר שמיקמנו את המגן הגענו לפעולת החיתוך של העור, בשלב הזה התינוק אינו מרגיש את החיתו כיוון שהסכין חדה מאוד, והמגן יוצא פעולה זמנית של עצירת הדם. מייד לאחר החיתוך, נוריד את המגן, ונפעל לפעולה שנקראת פריעה, זהו עור דק מאוד מאוד שנמצא בנוסף לעור העבה שנקרא "ערלה", הוא יותר פנימי. ועכשיו עלינו לפרוע אותו ולהפשיל כלפי מטה. זהו למעשה המילה כבר נגמרה, אך כאן נכנסת לפעולה "השאיבה"[מציצת הדם], בפעולה הזו אנו גורמים לסיוע לריפוי, שהרי כבר נאמר בעניין, שמוהל שאינו שואב את הדם מכל המקומות "מסכן" את התינוק חלילה.

זהו, עכשיו נשארה פעולת החבישה, שבד"כ אורכת מספר שניות [כל הטקס אינו יותר מדקה אחת...], ומתלווה אליה שימת אבקה או תרופה לאלחוש ואנטי זיהומית. חשוב להתבונן בחבישה שאינה "חונקת מדי"[כמעט ולא קורה, אבל זה יכול להציק לתינוק שיחשוש לתת שתן וכו'.] בד"כ אני מגיע כ 24 שעות לאחר הברית בכדי להסיר את התחבושת, ומאותו רגע, נוכל לצפות במחזה מופלא של היוצרות של מליוני סיבים [פיברינוגן] בד"כ בצבע צהוב, אל דאגה אלו נועדו להגן על התינוק ולהתחיל את פעולת ההחלמה והשתלבות העורות במקומם. ההחלמה תתחיל כבר בימים הראשונים ותארך שבוע עד חודש למראה מושלם בע"ה. נהדר ונפלא, ברוך בורא עולם.

אז זהו אמהות ואבות יקרים, עד כאן הכנסתי אתכם אל הקודש פנימה למלאכת המוהל... בכדי שתהיו שותפים פעילים וחיוביים למצווה היקרה הזו שזכיתם לה. ומי יתן והברית תהיה טובה ולשביעות רצונכם. והחלמה מהירה.

שלכם, המוהל גבריאל מלול.